Δήμος Ν.Σμύρνης

ΓΙΟΡΤΗ ΥΙΟΘΕΣΙΑΣ ΑΔΕΣΠΟΤΩΝ ΣΤΗΝ ΠΛΑΤΕΙΑ
2025-03-09 11:00 - 16:00 (Europe/Athens)
Γιορτή υιοθεσίας αδέσποτων διοργανώνει την Κυριακή 9 Μαρτίου στην κεντρική Πλατεία 11:00-16:00 ο Σύλλογος “Φιλαράκια” του Δήμου Αιγιαλείας σε συνεργασία με το Γραφείο Αστικής Πανίδας του Δήμου Νέας Σμύρνης.
Θα είναι μια πραγματική ευκαιρία για όσους επιθυμούν να δώσουν σ’ ένα αδέσποτο το παντοτινό του σπίτι, αλλά και σ’ όσους θέλουν να πάρουν χρήσιμες συμβουλές για την συμβίωση με τους καλύτερους φίλους του ανθρώπου. Οι εθελοντές θα βρίσκονται εκεί για να βοηθήσουν τους επισκέπτες να βρούνε το κατάλληλο ζωάκι αλλά και για να απαντήσουν σε όλες τις ερωτήσεις σχετικά με το καθένα από τα σκυλάκια, την υιοθεσία, την αναδοχή και άλλους τρόπους για να βοηθηθούν τα αδέσποτα.
Στη γιορτή επίσης θα υπάρχουν προς πώληση τα “μαρτάκια” του Συλλόγου για όσους θέλουν να συμβάλουν στην κάλυψη των αναγκών των ζώων που φροντίζει.
Σας περιμένουμε όλους!

Δυσκολίες μάθησης και αντιμετώπισή τους από το σχολικό και οικογενειακό περιβάλλον
2025-03-12 18:00 - 20:00
5η Συνάντηση
Τετάρτη 12 Μαρτίου 2025
«ΓΑΛΑΞΙΑΣ», ώρα 18:15
«Δυσκολίες μάθησης και αντιμετώπισή τους από το σχολικό και οικογενειακό
περιβάλλον»
Συντονισμός – Επιμέλεια:
Άρτεμις Κ. Τσίτσικα
Καθηγήτρια Af. UNESCO GHE
Αναπλ. Καθηγήτρια Παιδιατρικής-Εφηβικής Ιατρικής ΕΚΠΑ
Επιστ. Υπεύθυνος Μονάδας Εφηβικής Υγείας-Β΄ Παιδιατρική Κλινική
ΕΚΠΑ- Νοσ. Παίδων ¨Π. & Α. Κυριακού¨
Διευθύντρια ΠΜΣ «Στρ. Αναπτυξιακής και Εφηβικής Υγείας»
Πρόεδρος ΔΣ Ελληνικής Εταιρείας Εφηβικής Ιατρικής (ΕΕΕΙ)
Υλικό – Παρουσίαση:
Χρυσάνθη Σαρίδου
Εκπαιδευτικός MSc στην Ειδική Αγωγή
Διευθύντρια 4ου Δημοτικού Σχολείου Καλυβίων
τ. Διευθύντρια ΚΕΔΑΣΥ Ανατολικής Αττικής
Επιστ. Συνεργάτις
ΠΜΣ «Στρ. Αναπτυξιακής και Εφηβικής Υγείας»
Ιατρική Σχολή ΕΚΠΑ
Η συμμετοχή είναι δωρεάν και θα δοθούν βεβαιώσεις παρακολούθησης σε όσους συμμετέχοντες επιθυμούν.
Πληροφορίες: Γραφείο Παιδείας του Δήμου Νέας Σμύρνης κ. Πρώια (τηλ: 213 2025831-926) και στην ιστοσελίδα
του Δήμου Ν. Σμύρνης www.neasmyrni.gr (Εκπαίδευση – Δια Βίου Μάθηση – Ακαδημία Γονέων).
E-mail ΑΚΑΔΗΜΙΑΣ ΓΟΝΕΩΝ Δήμου Νέας Σμύρνης: ns.akadimiagoneon@gmail.com

ΕΚΔΗΛΩΣΗ ΓΙΑ ΤΗΝ ΠΑΙΔΙΚΗ ΣΕΞΟΥΑΛΙΚΟΤΗΤΑ
2025-03-13 18:30 - 20:00
Εκδήλωση με θέμα “Κατανόηση της παιδικής σεξουαλικότητας: Μιλώντας με τα παιδιά για το σώμα, τις σχέσεις και τα όρια” είναι το θέμα εκδήλωσης που διοργανώνει η Εθνική Στέγη σε συνεργασία με το Κέντρο Πρόληψης “ΗΛΙΟΣ” την Πέμπτη 13 Μαρτίου, ώρα 18:30-20:00.
Εισηγητής θα είναι ο Ευάγγελος Κωνσταντίνου, Κοινωνικός Ψυχολόγος (Msc), Ψυχαναλυτικός Ψυχοθεραπευτής, Επιστημονικός Υπεύθυνος του ΚΠ “ΗΛΙΟΣ”
Θα ακολουθήσει συζήτηση.
Η εκδήλωση θα πραγματοποιηθεί στην Αίθουσα Εκδηλώσεων της Εθνικής Στέγης, Βάρνης 1.
Είσοδος ελεύθερη.

2ο ΣΕΜΙΝΑΡΙΟ ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ
2025-03-17 18:30 - 20:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece

ΕΚΔΗΛΩΣΗ ΓΙΑ ΤΗΝ ΕΦΗΒΕΙΑ ΚΑΙ ΤΑ SOCIAL MEDIA
2025-03-20 19:00 - 21:00
Ομιλία με θέμα: «Βλέπ(ω)-μαι άρα υπάρχω: Εφηβεία και Social Media» πραγματοποιείται στο πλαίσιο της 3ης Συνάντησης του Σεμιναρίου Γονέων Εφήβων του Κέντρου Πρόληψης Εξαρτήσεων ”ΗΛΙΟΣ”. Η εκδήλωση θα πραγματοποιηθεί την Πέμπτη 20 Μαρτίου,, ώρα 19:15, στην Αίθουσα Δημοτικού Συμβουλίου “Μπάμπης Μπεχλιβανίδης” 2ας Μαΐου 8, (3ος όροφος).
Εισηγητής θα είναι ο Ευάγγελος Κωνσταντίνου, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης ”ΗΛΙΟΣ”. Θα ακολουθήσει συζήτηση για την επικυριαρχία της εικόνας σήμερα και τις επιπτώσεις της υπερέκθεσης των παιδιών και των εφήβων στα Social Media, αναφορικά με την ψυχική τους διαμόρφωση και την συγκρότηση της ταυτότητας τους.
Είσοδος ελεύθερη.

ΒΥΖΑΝΤΙΝΗ ΜΟΥΣΙΚΗ ΣΤΗΝ ΑΓΙΑ ΦΩΤΕΙΝΗ
2025-03-29 19:00 - 21:00
Συναυλία Βυζαντινής μουσικής υπό τον τίτλο “Τριώδιον της Σμύρνης Την Σην αισθομένην θεότητα” θα πραγματοποιηθεί το Σάββατο 29 Μαρτίου, ώρα 19:00 στον Ιερό Καθεδρικό Ναό Αγίας Φωτεινής με την Βυζαντινή Χορωδία Αθηνών.
Θα διευθύνει ο Πρωτοψάλτης Γεώργιος Χατζηχρόνογλου, Άρχων Υμνωδός της Μεγάλης του Χριστού Εκκλησίας.
Η εκδήλωση τελεί υπό την αιγίδα της Ιεράς Μητρόπολης Νέας Σμύρνης.

ΠΑΡΟΥΣΙΑΣΗ ΒΙΒΛΙΟΥ ΣΤΟΝ ΓΑΛΑΞΙΑ
2025-04-01 19:00 - 21:30
Το μυθιστόρημα της Σεμίνας Διγενή “Το ένδοξο σκοτάδι του Βοτανικού” (εκδόσεις Σύγχρονη Εποχή) παρουσιάζεται 1 Απριλίου, ώρα 19:00 στον Δημοτικό Πολύχωρο “Γαλαξίας”.
Το βιβλίο θα παρουσιάσουν η βουλευτής του ΚΚΕ Λιάνα Κανέλλη και ο Γραμματέας του Κ.Σ. της ΚΝΕ Θοδωρής Κοτσαντής.
Αποσπάσματα θα διαβάσουν οι ηθοποιοί Δημήτρης Αλεξανδρής και Ιωάννα Παππά.
Θα τραγουδήσουν οι Μελίνα Ασλανίδου και Κώστας Τριανταφυλλίδης. Μαέστρος ο Ντίνος Γεωργούντζος

Ο ΓΙΑΝΗΣ ΒΑΡΟΥΦΑΚΗΣ ΣΤΗΝ ΔΗΜΟΤΙΚΗ ΒΙΒΛΙΟΘΗΚΗ
2025-04-04 19:00 - 21:00
Το βιβλίο του Γιάνη Βαρουφάκη “Μιλώντας στον πατέρα μου. Μια εισαγωγή στην τεχνοφεουδαρχία” (εκδόσεις Πατάκη) παρουσιάζεται την Παρασκευή 4 Απριλίου, ώρα 19:00 στην Δημοτική Βιβλιοθήκη (Αϊδινίου 28).
Την εκδήλωση θα προλογίσει ο Οικονομολόγος – Τραπεζικός Νίκος Χατζιδάκης.
Ο συγγραφέας του βιβλίου θα παρευρίσκεται στην Δημοτική Βιβλιοθήκη και μετά την παρουσίαση θα συνομιλήσει με το κοινό.

ΔΙΗΜΕΡΟ PET DAY ΣΤΗΝ ΠΛΑΤΕΙΑ
2025-04-05 11:00 - 2025-04-06 14:00
Η μεγάλη γιορτή της Φιλοζωίας, το 2ο PET DAY, διοργανώνεται το Σάββατο 5 και την Κυριακή 6 Απριλίου στον Δημοτικό Χώρο Πολυχώρο «Γαλαξίας» από το Γραφείο Αστικής Πανίδας του Δήμου Νέας Σμύρνης.
Το Σάββατο από τις 11:00 έως τις 16:00 οι επισκέπτες θα έχουν την ευκαιρία να γνωρίσουν και να υιοθετήσουν τον παντοτινό τετράποδο φίλο τους και να πάρουν συμβουλές φροντίδας. Ταυτόχρονα θα υπάρχει υπεύθυνη ενημέρωση και συζήτηση για την ευζωία των ζώων, θα λειτουργήσει φιλοζωικό μπαζάρ και θα γίνει γνωριμία με την πρωτοβουλία του Δήμου Νέας Σμύρνης ΝΟ ΚΑΚΑ που σχετίζεται με την υπευθυνότητα των πολιτών όσον αφορά τις ακαθαρσίες των ζώων. Για τους μικρούς φιλόζωους θα υπάρχει Face painting και Διαγωνισμός Ζωγραφικής
Την Κυριακή, σε συνεργασία με τον Δήμο Βύρωνα θα πραγματοποιηθεί ημερίδα για την Παγκόσμια Ημέρα Αδέσποτων από τις 11:00 έως τις 14:00. Η εκδήλωση θα ανοίξει με χαιρετισμό της Αντιδημάρχου Σχολικών Μονάδων & Φιλοζωίας Μαρίνας Δεκούλου και του Εντεταλμένου Συμβούλου για τα αδέσποτα του Δήμου Βύρωνα Νικολάου Δεληγιάννης.
Θα μιλήσουν:
• Για την Φιλοζωική Εκπαίδευση η Ταξιαρχούλα Παπαϊωάννου, Αναπληρώτρια Προϊστάμενη Αστικής Πανίδας Δήμου Βύρωνα
• Για την πραγμάτωση των σκοπών και των στόχων των Δημοτικών Προγραμμάτων ο Κτηνίατρος Κωνσταντίνος Αναστόπουλος
• Για την σημασία της στείρωσης στα αδέσποτα η Κτηνίατρος Κατερίνα Χατζηγιαννέλη
• Για την διαχείριση των ασθενειών στα αδέσποτα η Κτηνίατρος Όλγα Κουρκουλιώτη
• Για την αξία της συνεργασίας των Φιλοζωικών Σωματείων με τους Δήμους η Μαρία Μαραντίδου, Πρόεδρος “Δράσης Εθελοντών Φιλοζωικού και Περιβαλλοντικού Συλλόγου Π.Φαλήρου και Νέας Σμύρνης”
• Για την προστασία των ζώων συντροφιάς στη χώρα μας και τον νόμο 4830/21 η Νίκη Τηλιακού Δικηγόρος Παρ Άρειω Πάγω
Σας περιμένουμε όλους

ΗΜΕΡΙΔΑ ΦΙΛΟΖΩΙΑΣ
2025-04-06 11:00 - 14:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Σε συνεργασία με τον Δήμο Βύρωνα θα πραγματοποιηθεί ημερίδα για την Παγκόσμια Ημέρα Αδέσποτων από τις 11:00 έως τις 14:00. Η εκδήλωση θα ανοίξει με χαιρετισμό της Αντιδημάρχου Σχολικών Μονάδων & Φιλοζωίας Μαρίνας Δεκούλου και του Εντεταλμένου Συμβούλου για τα αδέσποτα του Δήμου Βύρωνα Νικολάου Δεληγιάννης.
Θα μιλήσουν:
• Για την Φιλοζωική Εκπαίδευση η Ταξιαρχούλα Παπαϊωάννου, Αναπληρώτρια Προϊστάμενη Αστικής Πανίδας Δήμου Βύρωνα
• Για την πραγμάτωση των σκοπών και των στόχων των Δημοτικών Προγραμμάτων ο Κτηνίατρος Κωνσταντίνος Αναστόπουλος
• Για την σημασία της στείρωσης στα αδέσποτα η Κτηνίατρος Κατερίνα Χατζηγιαννέλη
• Για την διαχείριση των ασθενειών στα αδέσποτα η Κτηνίατρος Όλγα Κουρκουλιώτη
• Για την αξία της συνεργασίας των Φιλοζωικών Σωματείων με τους Δήμους η Μαρία Μαραντίδου, Πρόεδρος “Δράσης Εθελοντών Φιλοζωικού και Περιβαλλοντικού Συλλόγου Π.Φαλήρου και Νέας Σμύρνης”
• Για την προστασία των ζώων συντροφιάς στη χώρα μας και τον νόμο 4830/21 η Νίκη Τηλιακού Δικηγόρος Παρ Άρειω Πάγω
Σας περιμένουμε όλους

ΧΟΡΩΔΙΑΚΗ ΣΥΝΑΝΤΗΣΗ ΣΤΗΝ ΑΓΙΑ ΠΑΡΑΣΚΕΥΗ
2025-04-07 18:30 - 21:00
Μια μοναδική, κατανυκτική εμπειρία θα έχουν την ευκαιρία να βιώσουν για πρώτη φορά οι δημότες και οι επισκέπτες της Νέας Σμύρνης την Δευτέρα 7 Απριλίου στον Ιερό Ναό Αγίας Παρασκευής, όπου θα πραγματοποιηθεί μεγάλη χορωδιακή συνάντηση υπό τον τίτλο “Ω γλυκύ μου έαρ”.
Στην συνάντηση παίρνουν μέρος:
* Οι Χορωδίες του Δήμου Νέας Σμύρνης “Ιωνικές Φωνές” και “Smyrna” υπό την διδασκαλία του Γεωργίου Ζιάκα
* Η Μικτή Χορωδία του Δήμου Αγίας Παρασκευής υπό την διεύθυνση του μαέστρου Χρήστου Κουτσονίκα
* Η χορωδία του Πολιτισμικού Σωματείου “Φιλαρμονία – Χριστόφορος Ιωάννου” υπό την διδασκαλία και διεύθυνση της Παναγιώτας Σανγβινάτσου.
Την εκδήλωση συνδιοργανώνουν ο Δήμος Νέας Σμύρνης και η Ιερά Μητρόπολη Νέας Σμύρνης.
Ώρα έναρξης: 18:30

6η ΣΥΝΑΝΤΗΣΗ ΑΚΑΔΗΜΙΑΣ ΓΟΝΕΩΝ
2025-04-09 18:00 - 20:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
«ΑΚΑΔΗΜΙΑ ΓΟΝΕΩΝ»
ΔΗΜΟΥ ΝΕΑΣ ΣΜΥΡΝΗΣ
«Από το Α έως το Ω: μία Ακαδημία για Γονείς»
Ακαδημαϊκό έτος 2024 – 2025 (8 ο έτος)
6η Συνάντηση
Τετάρτη 9 Απριλίου 2025
«ΓΑΛΑΞΙΑΣ» ώρα 18:15
“Γονεϊκή συμμετοχή ως παράγων διαμόρφωσης συνηθειών άσκησης και υγείας στα
παιδιά”
&
“Μύθοι και αλήθειες για την παιδική και εφηβική διατροφή”
Συντονισμός- Επιμέλεια :
Άρτεμις Κ. Τσίτσικα
Καθηγήτρια & Εκπρόσωπος UNESCO GHE
Αναπλ. Καθηγήτρια Παιδιατρικής-Εφηβικής Ιατρικής ΕΚΠΑ
Επιστ. Υπεύθυνος Μονάδας Εφηβικής Υγείας-Β΄ Παιδιατρική Κλινική ΕΚΠΑ- Νοσ. Παίδων
¨Π. & Α. Κυριακού¨
Διευθύντρια ΠΜΣ «Στρ. Αναπτυξιακής και Εφηβικής Υγείας»
Πρόεδρος ΔΣ Ελληνικής Εταιρείας Εφηβικής Ιατρικής (ΕΕΕΙ)
Υλικό -Παρουσίαση:
Ασπασία Δανιά
Επίκουρη Καθηγήτρια Διδακτικής Φυσικής Αγωγής,
ΣΕΦΑΑ ΕΚΠΑ
και
Aλεξάνδρα Καραχάλιου
MSc, PhD Διαιτολόγος-Διατροφολόγος, Επιστ. Συνεργάτις
Τμήμα Επιστήμης Διαιτολογίας-Διατροφής
Χαροκόπειο Πανεπιστήμιο
Η συμμετοχή είναι δωρεάν και θα δοθούν βεβαιώσεις παρακολούθησης σε όσους συμμετέχοντες επιθυμούν.
Πληροφορίες: Γραφείο Παιδείας του Δήμου Νέας Σμύρνης κ. Πρώια (τηλ: 213 2025831-926) και στην ιστοσελίδα
του Δήμου Ν. Σμύρνης www.neasmyrni.gr (Εκπαίδευση – Δια Βίου Μάθηση – Ακαδημία Γονέων).
E-mail ΑΚΑΔΗΜΙΑΣ ΓΟΝΕΩΝ Δήμου Νέας Σμύρνης: ns.akadimiagoneon@gmail.com

Η ΙΩΑΝΝΑ ΚΑΡΥΣΤΙΑΝΗ ΣΤΗΝ ΔΗΜΟΤΙΚΗ ΒΙΒΛΙΟΘΗΚΗ
2025-04-25 19:00 - 21:00
Το νέο μυθιστόρημα της Ιωάννας Καρυστιάνη “Κορνιζωμένοι” (Εκδόσεις Καστανιώτη) θα παρουσιαστεί την Παρασκευή 25 Απριλίου, ώρα 19:00 στην Δημοτική Βιβλιοθήκη Νέας Σμύρνης, (Αϊδινίου 28).
Το κοινό θα έχει την ευκαιρία να συνομιλήσει με την συγγραφέα για το βιβλίο ενώ στο τέλος η Ιωάννα Καρυστιάνη θα υπογράψει και αντίτυπα.

ΔΙΗΜΕΡΟ ΠΟΛΙΤΙΣΜΟΥ ΣΤΟΝ ΓΑΛΑΞΙΑ
2025-04-26 11:00 - 2025-04-27 21:00
Ένα διήμερο φεστιβάλ Πολιτισμού και Τέχνης διοργανώνει η ART GENESIS ΚΕΝΤΡΟ ΤΕΧΝΗΣ ΚΑΙ ΠΟΛΙΤΙΣΜΟΥ στις 26 και 27 Απριλίου στον Δημοτικό Πολυχώρο “Γαλαξίας”.
Στο πλαίσιο του φεστιβάλ όλες οι τέχνες θα είναι εν δράσει. Μουσική, χορός, ποίηση, ζωγραφική, γλυπτική, φωτογραφία θα διασταυρωθούν με τρόπο τολμηρό έτσι ώστε το κοινό να έχει μια ολοκληρωμένη εμπειρία.
Συμμετέχουν δεκάδες εικαστικοί, φωτογράφοι, μουσικοί, ποιητές, χορευτές που υπόσχονται να συνθέσουν την ταυτότητα της Ελληνικής Τέχνης και να την παρουσιάσουν στους επισκέπτες.
Τα εγκαίνια θα γίνουν το Σάββατο 26 Απριλίου στις 19:00
Την Κυριακή 27 Απρίλιου το φεστιβάλ θα λειτουργήσει από τις 11:00 έως τις 21:00

Είσοδος ελεύθερη.

ΣΥΝΑΥΛΙΑ ΤΩΝ ONIRAMA ΣΤΗΝ ΠΛΑΤΕΙΑ
2025-04-30 20:30 - 23:00

ΠΑΥΛΟΣ ΚΑΡΠΟΔΙΝΗΣ ΣΤΗΝ ΠΛΑΤΕΙΑ
2025-05-01 20:30 - 23:00
Ένα μελωδικό ταξίδι “Στου Μάη τα μονοπάτια” προετοιμάζει για δημότες και επισκέπτες ο Παύλος Καρποδίνης και οι συνεργάτες του στην συναυλία που θα πραγματοποιηθεί ανήμερα την Πρωτομαγιά στην Κεντρική Πλατεία, στο πλαίσιο των Πρωτομαγιάτικων εκδηλώσεων του Δήμου Νέας Σμύρνης.
Ο Παύλος Καρποδίνης και το 5μελές συγκρότημά του θα παρουσιάσουν ένα πρόγραμμα με έντεχνα και λαϊκά τραγούδια αφιερωμένα στην Πρωτομαγιά. Μαζί του θα εμφανιστεί η Χρυσηίδα.
Ώρα έναρξης: 20:30
Είσοδος ελεύθερη.

ΔΙΗΜΕΡΟ ΠΑΡΑΔΟΣΙΑΚΩΝ ΧΟΡΩΝ
2025-05-03 19:30 - 2025-05-04 22:00
Ένα πανόραμα παραδοσιακών χορών από τους Πολιτιστικούς Συλλόγους της πόλης διοργανώνει στο Άλσος ο Δήμος Δήμος Σμύρνης στο πλαίσιο των Πρωτομαγιάτικων εκδηλώσεων.
Το Σάββατο 3 Μάϊου η Ένωση Ποντιών Νέας Σμύρνης-Αγ.Δημητρίου-Π.Φαλήρου “Η Μαύρη Θάλασσα”, η Ένωση Ηπειρωτών Νέας Σμύρνης-Π.Φαλήρου “Η Τιτάνη”, ο Πολιτιστικός Σύλλογος “Αιολίδα” ο Σύλλογος Τενέδιων “Ο Τέννης” και η Ένωση Κρητών Νέας Σμύρνης θα σύρουν τον χορό με τα χορευτικά τμήματά τους.
Την σκυτάλη παίρνουν την Κυριακή 5 Μάϊου το Τμήμα Παραδοσιακών Χορών του Ελληνικού Ερυθρού Σταυρού Νέας Σμύρνης, ο Σύλλογος Ιμβρίων, ο Πολιτιστικός Σύλλογος Αιτωλοακαρνάνων Νέας Σμύρνης “Ο Αχελώος” ο Μορφωτικός Σύλλογος Ανεμωτίσιων Λέσβου και τα Τμήματα Παραδοσιακών Χορών του Δήμου Νέας Σμύρνης.
Τα χορευτικά σχήματα θα πλαισιώνονται από ζωντανή ορχήστρα με καταξιωμένους μουσικούς.

Ώρα έναρξης: 19:30
Είσοδος ελεύθερη

ΕΚΘΕΣΗ ΖΩΓΡΑΦΙΚΗΣ ΣΤΟΝ ΓΑΛΑΞΙΑ
2025-05-05 09:00 - 2025-05-11 17:00
Αναδρομική έκθεση ζωγραφικής με έργα του Στυλιανού Πιπερίδη θα φιλοξενηθεί στον Δημοτικό Πολυχώρο “Γαλαξίας” από την Δευτέρα 5 μέχρι και την Κυριακή 11 Μάϊου 2025.

Είσοδος ελεύθερη

Ο ΒΑΓΓΕΛΗΣ ΦΙΛΟΣ ΣΤΗΝ ΔΗΜΟΤΙΚΗ ΒΙΒΛΙΟΘΗΚΗ
2025-05-09 19:00 - 21:00
Το ποιητικό έργο του Βαγγέλη Φίλου, αποτέλεσμα λογοτεχνικής εργασίας 35 ετών, παρουσιάζεται την Παρασκευή 9 Μαΐου, ώρα 19:00 στην Δημοτική Βιβλιοθήκη (Αϊδινίου 28) στο πλαίσιο του Φεστιβάλ Κήπου.
Το έργο του Βαγγέλη Φίλου θα παρουσιάσει ο φιλόλογος Κώστας Μαργώνης. Ποιήματά του θα απαγγείλουν ο Γιώργος Γκρίλης, θεολόγος, φιλόλογος, στιχουργός και η Πηνελόπη Δεληγιάννη, φιλόλογος, εκπαιδευτική ψυχοθεραπεύτρια, ποιήτρια.
Στην εκδήλωση θα παραστεί και ο ποιητής που θα υπογράψει για το κοινό αντίτυπα των βιβλίων του.

Διαχείριση του άγχους των Σχολικών εξετάσεων Ενδυνάμωση των υποψηφίων
2025-05-14 18:00 - 20:30
«ΑΚΑΔΗΜΙΑ ΓΟΝΕΩΝ» ΔΗΜΟΥ ΝΕΑΣ ΣΜΥΡΝΗΣ
«Από το Α έως το Ω: μία Ακαδημία για Γονείς»
Ακαδημαϊκό έτος 2024 – 2025 (8 ο έτος)
Τελευταία Συνάντηση – Εκδήλωση UNESCO GHE
Τετάρτη 14 Μαΐου 2025
«ΓΑΛΑΞΙΑΣ», ώρα 18:15
«Διαχείριση του άγχους των Σχολικών εξετάσεων Ενδυνάμωση των υποψηφίων»
Την Τετάρτη 14 Μαΐου 2025, ώρα 18.15 στον Πολιτιστικό χώρο «Γαλαξία» στην πλατεία Ν. Σμύρνης, ολοκληρώνεται ο κύκλος των συναντήσεων/σεμιναρίων της ΑΚΑΔΗΜΙΑΣ ΓΟΝΕΩΝ, με την υλοποίηση εκδήλωσης UNESCO GHE με βιωματικά εργαστήρια, σχετικά με την πρόληψη/αντιμετώπιση του άγχους των σχολικών εξετάσεων των παιδιών, εφήβων και των οικογενειών τους. Η εκδήλωση διοργανώνεται από τον Δήμο Νέας Σμύρνης και την Ελληνική Εταιρεία Εφηβικής Ιατρικής (Ε.Ε.Ε.Ι.) / UNESCO LoI, σε συνεργασία με την Ιατρική Σχολή του Εθνικού και Καποδιστριακού Πανεπιστημίου Αθηνών (Ε.Κ.Π.Α.) και το Εθνικό Διαδημοτικό Δίκτυο Υγιών Πόλεων και Προαγωγής Υγείας (Ε.Δ.Δ.Υ.Π.Π.Υ.) του Παγκόσμιου Οργανισμού Υγείας (Π.Ο.Υ.)
Θα συζητηθούν ο ορισμός, τα αίτια, οι επιπτώσεις και οι εκφράσεις άγχους παιδιών και εφήβων. Θα παρουσιαστούν περιπτώσεις και θα προταθούν τρόποι διαχείρισης και γονικής λειτουργικότητας. Η παρουσίαση θα γίνει από την κα Άρτεμη Τσίτσικα, Καθηγήτρια- Εκπρόσωπο UNESCO GHE/WHO Collaborating Centre, Αναπλ. Καθηγήτρια Παιδιατρικής-Εφηβικής Ιατρικής ΕΚΠΑ, Επιστ. Υπεύθυνος Μονάδας Εφηβικής Υγείας (M.E.Y.) Β΄ Παιδιατρική Κλινική ΕΚΠΑ- Νοσ. Παίδων ¨Π. & Α. Κυριακού¨, Διευθύντρια ΠΜΣ «Στρ. Αναπτυξιακής και Εφηβικής Υγείας», Πρόεδρος Ελληνικής Εταιρείας Εφηβικής Ιατρικής (ΕΕΕΙ)/UNESCO Lol. Τον συντονισμό θα έχει ο κ. Σπύρος Χαριτάτος, Νομικός – Δημοσιογράφος, Πρεσβευτής «φιλικών» για Εφήβους υπηρεσιών – ΕΕΕΙ και θα γίνει σχολιασμός από την κα Δρ. Άντζη Μαργαρίτη Andrews, Επίτιμη Αντιπρόεδρος LIFELINE HELLAS, Πρέσβειρα «φιλικών» για Εφήβους υπηρεσιών- ΕΕΕΙ.

Παρουσίαση / Συντονισμός:
Σπύρος Χαριτάτος
Νομικός – Δημοσιογράφος
Πρεσβευτής «φιλικών» για Εφήβους υπηρεσιών – ΕΕΕΙ
Εισήγηση:
Άρτεμις Κ. Τσίτσικα
Καθηγήτρια – Εκπρόσωπος UNESCO GHE/WHO Collaborating Centre
Αναπλ. Καθηγήτρια Παιδιατρικής-Εφηβικής Ιατρικής ΕΚΠΑ
Επιστ. Υπεύθυνος Μονάδας Εφηβικής Υγείας (Μ.Ε.Υ.)
Β΄ Παιδιατρική Κλινική ΕΚΠΑ- Νοσοκομείο Παίδων ¨Π. & Α. Κυριακού¨
Διευθύντρια ΠΜΣ «Στρ. Αναπτυξιακής και Εφηβικής Υγείας»
Πρόεδρος Ελληνικής Εταιρείας Εφηβικής Ιατρικής (ΕΕΕΙ)/UNESCO Lol
Σχολιασμός:
Δρ. Άντζη Μαργαρίτη Andrews
Επίτιμη Αντιπρόεδρος LIFELINE HELLAS
Πρέσβειρα «φιλικών» για Εφήβους υπηρεσιών – ΕΕΕΙ
Η εκδήλωση είναι δωρεάν και στους συμμετέχοντες θα δοθεί πιστοποιητικό παρακολούθησης από την UNESCO GHE

ΕΚΔΗΛΩΣΗ ΓΙΑ ΤΗΝ ΜΑΧΗ ΤΗΣ ΚΡΗΤΗΣ
2025-05-14 20:00 - 22:30
Μια μεγάλη εκδήλωση τιμής και μνήμης για την 84η επέτειο από την Μάχη της Κρήτης συνδιοργανώνουν η Ένωση Κρητών και ο Δήμος Νέας Σμύρνης την Τετάρτη 14 Μαΐου, ώρα 20:00 στο Άλσος.
Η εκδήλωση θα πλαισιωθεί με παραδοσιακούς Κρητικούς χορούς και μουσική με επιμέλεια που θα κάνει το συγκρότημα του Γρηγόρη Σαμόλη.
Τιμητικά θα συμμετέχει η Ομάδα Ριζίτικου Τραγουδιού “Αίγαγρος”.

57η Τακτική Εθελοντική Αιμοδοσια
2025-05-17 10:00 - 2025-05-18 13:00

Ο ΓΙΑΝΝΗΣ ΣΤΙΓΚΑΣ ΣΤΗ ΔΗΜΟΤΙΚΗ ΒΙΒΛΙΟΘΗΚΗ
2025-05-17 19:00 - 21:00
Το έργο του βραβευμένου ποιητή Γιάννη Στίγγα (Βραβείο Ποίησης 2024) παρουσιάζεται το Σάββατο 17 Μαΐου, ώρα 19:00, στη Δημοτική Βιβλιοθήκη (Αϊδινίου 28) στο πλαίσιο του Φεστιβάλ Κήπου.
Το έργο του Γιάννη Στίγκα θα παρουσιάσει η Πηνελόποη Δεληγιάννη, Φιλόλογος,, Εκπ. Υπαρξιακή Ψυχοθεραπεύτρια, Ποιήτρια.
Το παρόν θα δώσει ο ίδιος ο ποιητής ο οποίος θα απαγγείλει ποιήματα από το σύνολο του έργου του και θα υπογράψει αντίτυπα του βιβλίου του για το κοινό.

ΑΦΙΕΡΩΜΑ ΣΤΟΝ ΕΛΛΗΝΙΣΜΟ ΤΗΣ ΚΩΝΣΤΑΝΤΙΝΟΥΠΟΛΗΣ
2025-05-18 20:00 - 22:00
Ένα μεγάλο αφιέρωμα στον ελληνισμό της Κωνσταντινούπολης με θέμα “Κωνσταντινούπολη. Ο ελληνισμός στο χθες και το σήμερα” διοργανώνει ο Δήμος Νέας Σμύρνης και το 5ο Γενικό Λύκειο Νέας Σμύρνης την Κυριακή 18 Μαΐου, ώρα 20:00, στο θέατρο της Λεοντείου (Σοφούλη 2)
Στο πλαίσιο του αφιερώματος θα παρουσιαστεί η ιστορία της Πόλης, η διαχρονική παρουσία του ελληνισμού, τα ελληνικά σχολεία, η πολίτικη κουζίνα της οι ατίμητοι θησαυροί της , οι αστείρευτοι καημοί και το τραγικό μεγαλείο της.
Η ομάδα μαθητών του προγράμματος θα παρουσιάσουν χορούς της Κωνσταντινούπολης υπό την διδασκαλία του Φίλιππου Μπουκουβάλα και θα ακουστούν τραγούδια της πόλης από την χορωδία του Ελληνικού Ερυθρού Σταυρού Νέας Σμύρνης υπό την καλλιτεχνική διεύθυνση της Αλεξάνδρας Μητσοπούλου.
Συντονιστής του προγράμματος: Νίκος Δεμερτζής, Διευθυντής του 5ου Γενικού Λυκείου Νέας Σμύρνης.

Είσοδος ελεύθερη.

Εκδήλωση ΤΟΠΨΥ:«Η ψυχική υγεία ως κοινωνικό δικαίωμα»
2025-05-23 11:00 - 13:00
Μια συζήτηση με αφορμή την Ευρωπαϊκή Εβδομάδα Ψυχικής Υγείας

Την Παρασκευή 23 Μαΐου 2025 στις 11πμ
Πολυχώρος Γαλαξίας, Πλατεία Νέας Σμύρνη

ΘΕΑΤΡΙΚΗ ΠΑΡΑΣΤΑΣΗ ΓΙΑ ΤΗΝ ΠΟΝΤΙΑΚΗ ΓΕΝΟΚΤΟΝΙΑ
2025-05-24 19:30 - 21:30
Το θεατρικό έργο του Γιάννη Καλπούζου “Σερρα, η ψυχή του Πόντου” παρουσιάζεται το Σάββατο 24 Μαΐου, ώρα 19:30 στο Αμφιθέατρο του 2ου Λυκείου Νέας Σμύρνης (Νικομηδείας 7-9 & Τραπεζούντος).
Στην παράσταση πρωταγωνιστεί η Χρύσα Παπά και σκηνοθετεί ο Σωτήρης Χατζάκης.
Την εκδήλωση συνδιοργανώνουν ο Δήμος Νέας Σμύρνης και η Ένωση Ποντίων “Η Μαύρη Θάλασσα” με αφορμή την θλιβερή επέτειο της γενοκτονίας των Ποντίων.

Είσοδος ελεύθερη

ΠΟΙΗΤΙΚΗ ΒΡΑΔΙΑ ΣΤΗΝ ΔΗΜΟΤΙΚΗ ΒΙΒΛΙΟΘΗΚΗ
2025-05-25 19:00 - 21:00
Η ποιητική συλλογή της Πηνελόπης Δεληγιάννη “Το καλό νερό” (Εκδόσεις Ευρασία) παρουσιάζεται την Κυριακή 25 Μαΐου, ώρα 19:00, στην Δημοτική Βιβλιοθήκη Νέας Σμύρνης (Αϊδινίου 28) στο πλαίσιο του Φεστιβάλ Κήπου.
Την ποιήτρια θα παρουσιάσει ο διδάκτωρ Κλινικής Ψυχολογίας και ποιητής Αλέξης Χαρισιάδης ενώ η ίδια θα απαγγείλει ποιήματα από το έργο της.
Την εκδήλωση θα πλαισιώσουν οι μουσικοί Νικόλας Παπαϊωάννου (βιολί) και Δήμητρα Παναγάκη (φλάουτο).

Ο ΔΗΜΟΣ ΧΡΥΣΟΣ ΣΤΗ ΔΗΜΟΤΙΚΗ ΒΙΒΛΙΟΘΗΚΗ
2025-05-31 19:00 - 21:00
Το βιβλίο του Δήμου Χρουσού “Ο ερημίτης του Ραχμαντάν και άλλες ιστορίες” (Εκδόσεις Ιωλκός) παρουσιάζεται το Σάββατο 31 Μαΐου ώρα 19:00 στη Δημοτική Βιβλιοθήκη (Αϊδινίου 28) στο πλαίσιο του Φεστιβάλ Κήπου.
Για το βιβλίο θα μιλήσουν οι δικαστικοί Μαντώ Καλλιγέρου και Αχιλλέας Μάμαλης, η συγγραφέας Τόνια Λαλούση και ο εκδότης και ποιητής Κωνσταντίνος Κορίδης.
Στην εκδήλωση θα παραστεί και ο Δήμος Χρυσός που θα υπογράψει αντίτυπα του βιβλίου του για το κοινό.

ΕΚΔΗΛΩΣΗ ΚΩΝΣΤΑΝΤΙΝΟΥΠΟΛΙΤΩΝ ΣΤΟΝ ΓΑΛΑΞΙΑ
2025-06-12 19:30 - 21:30
Εκδήλωση με θέμα «Δώδεκα χρόνια του Προγράμματος Κοινωνικής Αλληλεγγύης» διοργανώνει η Οικουμενική Ομοσπονδία Κωνσταντινουπολιτών την Πέμπτη 12 Ιουνίου, ώρα 19:30, στον Δημοτικό Πολυχώρο «Γαλαξίας».
Την εκδήλωση θα ανοίξει με χαιρετισμό του ο Δήμαρχος Νέας Σμύρνης Γιώργος Κουτελάκης και θα ακολουθήσει ο Πρόεδρος της Ομοσπονδίας Νίκος Ουζούνογλου, ο οποίος θα μιλήσει για τις τις επιμέρους δράσεις του Προγράμματος, τις δυσκολίες του και τις προσπάθειες για την εξεύρεση λύσεων.
Επίσης η Αγγελική Ζαμπλάρα θα παρουσιάσει την προσπάθεια υποστήριξης του Κοσμετείου Φιλανθρωπικού Ιδρύματος με την δημιουργία φουλαριού με βυζαντινά μοτίβα και χρώματα.
Στην εκδήλωση θα τιμηθούν οι Εθελοντές και οι Χορηγοί του Προγράμματος.
Τον συντονισμό θα έχει ο δημοσιογράφος Άρης Πορτοσάλτε.

ΕΚΔΗΛΩΣΗ ΓΙΑ ΤΗΝ ΒΙΑ ΣΤΟ ΔΙΑΔΙΚΤΥΟ
2025-06-18 19:30 - 21:30
Εκδήλωση με θέμα “Βία και Διαδίκτυο” διοργανώνουν ο Εμπορικός Σύλλογος Νέας Σμύρνης και ο Πολιτιστικός Σύιλλογος Καλλιθέας σήμερα Τετάρτη, ώρα 19:30 στον Δημοτικό Πολυχώρο “Γαλαξίας”.
Στόχος της εκδήλωσης είναι να ενημερωθούν οι δημότες για τους κινδύνους που ελλοχεύουν στο διαδίκτυο από κακόβουλες ενέργειες κατά της περιουσίας και της προσωπικής ασφάλειας ενηλίκων και ανηλίκων.
Εισηγήσεις θα κάνουν ο Αντιστράτηγος ε.α. και ιδρυτής του Ινστιτούτου Διεθνούς Κυβερνοασφάλειας Μανώλης Σφακιανάκης, η Οικογενειακή Σύμβουλος Τένια Μακρή και η Πρόεδρος του Συλλόγου Ελπίδα Μάνας Νάντια Αβιτίδου.
